पशु चोरों को लेकर ग्रामीण भयभीत
रतिया | सर्दीके मौसम में पशु चोरी की घटनाओं को लेकर ग्रामीण भयभीत हैं। गुरुवार रात गांव चिम्मो, कलंदरगढ, एमपी सोतर, बुर्ज, चंदो खुर्द, चंदो कलां, नथवान, ढाणी बिलासपुर, लांबा, नन्हेड़ी, स्कूल ढाणी, घासपा गांवों में पशुओं की चोरी की घटनाएं हो रही हैं। इसको लेकर गांवों में मुनादी भी करवाई गई। चोर गांव चिम्मो में किसान जसवंत सिंह के पशु बाड़े में घुसे, वहां पता लगने पर वे पिकअप लेकर भाग गए। ग्रामीणों ने पीछा भी किया लेकिन वे हाथ नहीं आए। कुछ दिन पहले भी गांव चिम्मो से किसान जोधा सिंह की दो भैंसें चोरी हो गई थीं। इसी को लेकर ग्रामीणों ने गांवों में ठीकरी पहरा देना भी शुरू किया है।
hin_Deva hin_Deva